b'\n_START_ARTICLE_\nInge Auerbacher\n_START_PARAGRAPH_\nInge Auerbacher (s. 31. joulukuuta 1934) on holokaustista selvinnyt saksanjuutalainen. H\xc3\xa4n syntyi Kippenheimiss\xc3\xa4 ja joutui seitsem\xc3\xa4nvuotiaana (1942) vanhempineen Theresienstadtiin. Perhe vapautui 8. toukokuuta 1945 ja muutti 1946 Yhdysvaltoihin._NEWLINE_Auerbacher sairasti tuberkuloosia, johon h\xc3\xa4n sai Yhdysvaltoihin muutettuaan streptomysiini\xc3\xa4. H\xc3\xa4n valmistui Bushwick High Schoolista vuonna 1953, p\xc3\xa4\xc3\xa4si yliopistoon ja ryhtyi kemistiksi._NEWLINE_Auerbacher on 1980-luvulta l\xc3\xa4htien ollut laajasti julkisuudessa niin luennoitsijana kuin kirjailijanakin. H\xc3\xa4nest\xc3\xa4 on tehty my\xc3\xb6s dokumentteja. H\xc3\xa4nelle my\xc3\xb6nnettiin vuonna 1999 Ellis Island Medal of Honor ja Louis E. Yavner Citizen Award. H\xc3\xa4n on ollut vuodesta 2005 Long Islandin yliopiston kunniatohtori._NEWLINE_Kirjoissaan I Am a Star, Beyond the Yellow Star to America ja Finding Dr Schatz Auerbacher kertoo omista kokemuksistaan. Running Against the Wind kertoo kirjailijan tuntemista DeSaussuren kaksosista. Lis\xc3\xa4ksi Auerbacher on kirjoittanut runoutta ja laulujen sanoituksia.'